Biblioteket

Biblioteket er et rom på Trondheim Katedralskole, lokalisert mellom M-bygget og skolens hovedbygg. Det er blant annet her skolens revolusjonære sofastemme, Sofaklubben, angivelig holder til.

Biblioteket, ellers kjent som 'bibba' etter en språkfornyelse av Sverre Bakos Nessan, er et møtested for alle skolens elever. Her finner man ofte alle mulige slags undermennesker, og andre mindre intelligente arter. Bibba ser nok mest bruk som et slags avskyelig arbeidslokale for de få ekle parasittene som faktisk er på skolen for å gjøre skolearbeid, men man kan til nesten alle tider også finne mer normale og ikke-sinnsforvirrede elever som velger å bruke lokalet mest som et avslapningsrom. Det er også utrolig mange elever som bruker rommet som et slags tilfluktsrom; en trygg havn som holder de midlertidig beskyttet fra de dritkjedelige timene sine. Det har også nylig dukket opp forskning som viser til at den gruppen som bruker biblioteket desidert mest er norskelevene til Lektor Nørstebø; gjør med den informasjonen som du vil. Om noen går ut av timen for å 'fylle vannflaska' kan du nesten garantere at det målet de *egentlig* har i tankene er en av bibliotekets utmerkede og uvanlig komfortable sofaer som de ikke kan vente med å legge seg på og slappe av i.

## Sofahierarkiet

Uheldigvis for mange er det å være i besittelse av en av bibbas sofaer et uoppnåelig privilegie. Kampen for sofaene er nemlig knallhard, og det er på ingen måte et sjeldent syn å se store slåsskamper bryte ut for å etablere, og forsvare, sin kontroll av sofaens territorium. Kampen for sofaene er nærmest sammenlignbart med afrikas ville savanner hvor alle verdens slags skrekkelige villdyr befinner seg i konstant konflikt for å forsvare seg og sine egne fra uvelkomne gjester og snyltere, og i enhver savanne har man alltid de som jakter og de som blir jaktet på. Det er alltid en løve; altså en på toppen av hierarkiet, eller næringskjeden. På skolen er toppen av sofahierarkiet enkelt og greit Sofaklubben. Etter flere år med kamp har nemlig Sofaklubbens medlemmer etablert total kontroll av sofaene, og deres kontroll kan godt sammenlignes med gang turfs i USA. Når Sofaklubbens entourage ankommer bibba passer alle på å gi fra seg sofaplassene til sine rettmessige overherrer. De vet nemlig hvor de hører hjemme.

En god sammenligning er å tenke på Thomas Hobbes sine tanker rundt naturtilstanden og samfunnskontrakten:

## Thomas Hobbes, naturtilstanden, og dets sammenheng med Sofaklubbens autoritære styre.

Hobbes hadde bakgrunn i den engelske revolusjon og halshuggingen av Kong Charles den første. Han hadde bakgrunn i en tid hvor kongsmakt var det dominerende, og historisk sett hadde folk trodd at kongens makt kom fra Gud. Hobbes sitt liv ble i stor grad definert av den engelske revolusjon og dets blodighet.

Hobbes ble overbevist om at mennesket i bunn og grunn uten en sentral stat og et overhode var ville og farlige vesener. Hobbes mente riktignok at makten til kongen kom fra folket, og brukte naturtilstanden som et eksempel på dette, men hans definisjon av naturtilstanden var en vill og farlig tilstand for mennesket. Tenk tilbake til steinalderen, en tid hvor vi alle hadde vår grunnleggende frihet, men vi var selvopptatt og interessert utelukkende i oss selv og vår familie for å fremme våre gener. *I et slikt samfunn kan det ikke eksistere et godt og stabilt samarbeid mellom større stammer fordi alle har egeninteresser de vil beskytte.* Naturtilstanden var ikke et pent sted for Hobbes, og han beskrev det som ‘ekkelt, brutalt og kortvarig’ for enhver som deltok i det.

Her kan man da altså forestille seg bibbas sofaer før sofaklubben etablerte kontroll; en ekkel, kortvarig og blodig affære for alle som deltok.

I en slik verden mente Hobbes at folk, i ren frykt for kaoset, flyktet til tanken om en stat og et samfunn. De gjorde dette av fri vilje slik som sosialkontraktteorien beskrev, men også av frykt for naturtilstanden. Folk flyktet inn i armene til en sterk autoritet; sofaklubben. Hobbes mente derfor at folk også hadde en plikt til å opprettholde og følge denne sterke autoriteten. De skulle være lydig, og kun ha rett til å klage i ekstreme unntakstilfeller. Den eneste retten folket skulle ha til å klage på deres hersker var om herskeren aktivt plasserte livene deres i fare, men om herskeren kun undertrykket de, drepte politiske motstandere eller ødela økonomien så var dette noe folket bare måtte leve med. Hobbes mente at om folket motsto herskeren deres uten ekstremt godt grunnlag ville samfunnet kollapse og folket returnere til den farlige naturtilstanden, litt som under den engelske revolusjonen som Hobbes opplevde.